text: Ejendomsmægler: Danfoss-regnskab kan mærkes
  25 marts 2015 kl. 15.50
  Hos Home i Sønderborg kan man mærke, når Danfoss kommer med årsregnskab. Er det positivt bliver der solgt flere huse allerede fra dagen efter.
  - Vi kan mærke det nærmest dagen efter at en virksomhed som Danfoss er kommet med regnskab, lyder det fra ejendomsmægler og indehaver af Home i Sønderborg, Merete Lund Brock.
  Danfoss kom tirsdag med rekordregnskab, der viser et overskud på 4,4 milliarder kroner. Nu håber Merete Lund Brock, at det vil give endnu flere kunder i hendes forretning det næste stykke tid.
  Hør Merete Lund Brock fortælle hvordan hun mærker det, når store virksomheder i området som fx Danfoss kommer med regnskab (varighed 1:01)
  